stanford-oval/wikipedia huggingface dataset:
גיהנום בכלוב (2018)
עלילות > Raw

באירוע סאמרסלאם, רומן ריינס ניצח את ברוק לסנר וזכה באליפות האוניברסלית. לפני שהקרב החל, זוכה מזוודת "כסף בבנק", ברון סטרומן הגיע לזירה והצהיר שלא משנה מי ינצח, בסוף הקרב הוא יפדה את המזוודה על המנצח, לאחר מכן הוא נשאר לצפות במהלך הקרב כשהוא עמד בחוץ. סטרומן נבלם על ידי התקפותיו של לסנר במהלך הקרב, שמנע ממנו את היכולת לפדות את המזוודה בסוף הקרב; הסחת דעת זו איפשרה לריינס לנצח את לסנר ולזכות באליפות. לילה לאחר מכן בתוכנית Raw, סטרומן שוב ניסה לפדות את המזוודה על ריינס לאחר קרב ההגנה המוצלח על התואר של האחרון נגד פין באלור, אך הוא נבלם על ידי דין אמברוז וסת' רולינס, שבאו לעזרת ריינס וביחד השלושה איחדו את קבוצת "המגן". שבוע לאחר מכן, סטרומן התעמת עם ריינס והודיעו לו מראש שהוא יפדה את המזוודה עבור קרב ביניהם על האליפות האוניברסלית וסוג הקרב יהיה גיהנום בכלוב, כך שאמברוז ורולינס לא יוכלו להיכנס אל תחומי הכלוב ולהפריע. ב-10 בספטמבר בתוכנית Raw, מיק פולי נבחר להיות השופט המיוחד לקרב זה.
באירוע סאמרסלאם, רונדה ראוזי ניצחה את אלכסה בליס וזכתה באליפות הנשים של Raw. ב-27 באוגוסט בתוכנית Raw, בליס הודיעה שהיא מממשת את הסעיף בחוזה לקרב החוזר והקרב ביניהן יערך באירוע זה.
ב-3 בספטמבר בתוכנית Raw, דולף זיגלר ודרו מקינטייר ניצחו את The B-Team (בו דאלאס וקורטיס אקסל) והפכו ל אלופי הזוגות החדשים של Raw. שבוע לאחר מכן, נערך קרב חוזר בין הזוגות, ובו זיגלר ומקינטייר שמרו בהצלחה על חגורות האליפות. באותו הערב, קרב בין זיגלר ומקינטייר לבין דין אמברוז וסת' רולינס נקבע לאירוע גיהנום בכלוב.
עלילות > סמאקדאון

באירוע סאמרסלאם, המיז ניצח את דניאל בריאן הודות לעזרה מצד אשתו של המיז, מאריס אשר העבירה לו במהלך הקרב אגרופן מבלי שהשופט יראה זאת. יומיים לאחר מכן בתוכנית סמאקדאון, המיז ומאריס לעגו על נאום הפרישה של בריאן מלפני שנתיים. בריאן ואשתו, ברי בלה התעמתו מולם. בריאן קרא למיז פחדן, משום שהוא רימה כדי לנצח ועוד אמר שהוא דיבר עם הג'נרל מנג'ר של התוכנית, פייג', שהודיעה על קיומו של קרב זוגות מעורב בין בריאן וברי לבין המיז ומאריס באירוע גיהנום בכלוב.
באירוע סאמרסלאם, סמואה ג'ו ניצח את אלוף ה-WWE, AJ סטיילס כתוצאה מפסילה לאחר שסטיילס הכה את ג'ו בעזרת כיסא, אך עקב פסילה זו, האליפות אינה החליפה ידיים וסטיילס נשאר האלוף. יומיים לאחר מכן בתוכנית סמאקדאון, ג'ו המשיך לא לכבד את אשתו ובתו של סטיילס. ב-24 באוגוסט, נקבע קרב חוזר בין השניים לאירוע גיהנום בכלוב.
ב-21 באוגוסט בתוכנית סמאקדאון, הניו דיי (קופי קינגסטון ואקסבייר וודס) ניצחו את הבלודג'ן בראדרס (לוק הארפר ורואן) בקרב ללא פסילות ובכך זכו באליפות הזוגות של סמאקדאון. ב-26 באוגוסט, פייג' קבעה שני קרבות זוגות משולשים, כשהמנצחים בקרבות אלה יפגשו אחד את השני והמנצחים בקרב זה יתחרו נגד הניו דיי על אליפות הזוגות באירוע גיהנום בכלוב. סזארו ושיימוס ניצחו בקרב הזוגות המשולש הראשון לאחר שגברו על לוק גאלוס וקארל אנדרסון והקולונוס (פרימו ואפיקו) ב-28 באוגוסט בתוכנית סמאקדאון. קרב הזוגות המשולש השני היה בין האוסוס (ג'ימי אוסו וג'יי אוסו), רוסב ואיידן אינגליש ו-SAnitY (אריק יאנג, קיליאן דיין ו/או אלכסנדר וולף) ב-4 בספטמבר בתוכנית סמאקדאון, כשרוסב ואינגליש הם אלו שניצחו בקרב. התוכנית שהתקיימה ב-11 בספטמבר קבעה שרוסב ואינגליש הם המועמדים לאליפות הזוגות של סמאקדאון לאחר שניצחו את סזארו ושיימוס.
באירוע באקלאש, ג'ף הארדי הגן בהצלחה על אליפות ארצות הברית נגד רנדי אורטון. באירוע חוקי אקסטרים, לאחר שהארדי הפסיד את התואר לשינסקה נקאמורה, אורטון חזר ל-WWE ותקף את הארדי. יומיים לאחר מכן בתוכנית סמאקדאון שנערכה ב-17 ביולי, הארדי התחרה בקרב החוזר מול נקאמורה, אך הקרב נגמר בפסילה לאחר שאורטון תקף את הארדי שוב. שבוע לאחר מכן, אורטון פירט את מניע תקיפותיו על הארדי ואמר שהוא הרגיש חוסר כבוד כלפיו על ידי הקהל ושהוא שנא את הדרך בהם הם מעודדים מתאבקים כמו הארדי. שבוע לאחר מכן, אורטון תקף פעם שלישית את הארדי לאחר סיוע מצידו של נקאמורה. הארדי מימש את הסעיף בחוזה לקרב חוזר על האליפות באירוע סאמרסלאם, אך הוא לא הצליח לנצח את נקאמורה ולהשיב אליו את התואר. לאחר הקרב, אורטון הגיע אל הזירה, אך כשהגיע להיכנס אליה הוא חזר בחזרה אל מאחורי הקלעים. ב-21 באוגוסט בתוכנית סמאקדאון, אורטון והארדי התחרו אחד נגד השני בקרב שנגמר בפסילה לאחר שהארדי תקף את אורטון בעזרת מכה מתחת לחגורה. לאחר מכן, הארדי המשיך לתקוף את אורטון ברחבי האולם עד שהוא ביצע את מהלך הסיום שלו, ה"סוונטון בומב" על אורטון מיציע האוהדים על שולחן שעליו היה מונח אורטון. שבוע לאחר מכן, הארדי איתגר את אורטון לקרב גיהנום בכלוב, אתגר שאליו אורטון נענה בחיוב.
באירוע סאמרסלאם, שארלוט פלייר ניצחה את בקי לינץ' וכרמלה בקרב משולש וזכתה באליפות הנשים של סמאקדאון. לאחר הקרב, לינץ' תקפה את פלייר. במשך השבועות הבאים, לינץ' ופלייר התעמתו ותקפו אחת את השנייה. קרב ביניהן על האליפות נקבע לאירוע גיהנום בכלוב.
אירוע

| --- | --- |

תפקיד:: שם:
צוות השידור באנגלית: מייקל קול (Raw)
צוות השידור באנגלית: קורי גרייבס (כל הקרבות)
צוות השידור באנגלית: רנה יאנג (Raw)
צוות השידור באנגלית: טום פיליפס (סמאקדאון)
צוות השידור באנגלית: ביירון סקסטון (סמאקדאון)
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בגרמנית: קרסטן שייפר
צוות השידור בגרמנית: קלווין קני
כרוזים: גרג המילטון (205 לייב/סמאקדאון)
כרוזים: ג'וג'ו (Raw)
שופטים: דנילו אנפיביו
שופטים: ג'ייסון איירס
שופטים: שון בנט
שופטים: דן אנגלר
שופטים: מיק פולי
שופטים: ריאן טראן
שופטים: רוד זאפאטה
מראיינות: צ'ארלי קארוסו
מראיינות: קיילה ברקסטון
פאנל לפני האירוע: ג'ונתן קואצ'מן
פאנל לפני האירוע: פייג'
פאנל לפני האירוע: בוקר טי
פאנל לפני האירוע: פיטר רוזנברג
פאנל לפני האירוע: דייוויד אוטונגה
אירוע > מופע מקדים

במהלך המופע המקדים, נציגי קבוצת הניו דיי, ביג אי וקופי קינגסטון, שלוו לקרב על ידי אקסבייר וודס הגנו על אליפות הזוגות של סמאקדאון נגד רוסב דיי (רוסב ואיידן אינגליש, שלוו על ידי לאנה). סיום הקרב התנהל כך שקינגסטון ביצע את מהלך הסיום שלו, "צרה בגן עדן" על אינגליש, הצמיד אותו לניצחון ובכך הניו דיי שמרו על חגורות האליפות.
אירוע > קרבות מקדימים

האירוע עצמו נפתח בקרב גיהנום בכלוב בין ג'ף הארדי לבין רנדי אורטון. במהלך הקרב, אורטון הכניס מברג אל תוך התנוך של הארדי והחל לסובב אותו לכל עבר. הארדי הצליח לחמוק מכך אחרי זמן מה לאחר מכה מתחת לחגורה. הארדי הצליח לבצע על אורטון את מהלך הטוויסט אוף פייט, ולאחר מכן הניח כיסא על החזה שלו כדי לבצע את מהלך הסיום שלו מהחבל העליון, הסוונטון בומב, כל זה ללא הצלחה. הקרב הסתיים לאחר שהארדי טיפס על סולם, התנדנד על תקרת הכלוב ובמהלך התנדנדות זו, הארדי ניסה לנחות על אורטון שהיה מונח על שולחן. אורטון הצליח לזוז ברגע האחרון והארדי הוא זה שספג את המכה ונפל על השולחן. השופט ניסה לקרוא לצוות הרפואי לאחר מהלך זה, אך אורטון התווכח עם השופט שיעשה את העבודה שלו ויספור את ספירת השלוש. אורטון הצמיד את הארדי וניצח בקרב. לאחר הקרב, הצוות הרפואי פינה את הארדי באלונקה.
בקרב השני, שארלוט פלייר הגנה על אליפות הנשים של סמאקדאון נגד בקי לינץ'. סיום הקרב התנהל כך ששארלוט ניסתה לבצע את מהלך הספיר, אך לינץ' הצליחה להפוך את מהלך זה להצמדה. לינץ' הצליחה להצמיד את כתפיה של שארלוט לספירת שלוש ולזכות באליפות זו בפעם השנייה. לאחר הקרב, שארלוט ניסתה ללחוץ את ידה של לינץ' כאות כבוד, אך לינץ' סירבה לכך והניפה את חגורת האליפות בפניה של שארלוט.
הקרב שבא לאחר מכן היה קרב הגנה על אליפות הזוגות של Raw בין האלופים, דולף זיגלר ודרו מקינטייר לבין הטוענים לכתר, סת' רולינס ודין אמברוז. הקרב הסתיים לאחר שרולינס הרים את זיגלר בסופלקס לאחר ביצוע מהלך ה-Falcon Arrow, אך בעוד שרולינס הרים את זיגלר, מקינטייר הצליח לבצע את מהלך ה-Claymore על רולינס, וזיגלר נפל על רולינס, מה שאיפשר את ההצמדה לספירת שלוש, ובכך זיגלר ומקינטייר שמרו על חגורות האליפות.
מאוחר יותר, AJ סטיילס הגן על אליפות ה-WWE נגד סמואה ג'ו. רגעי הסיום כללו את סטיילס שניסה לבצע את מהלך הספרינגבורד, רק בשביל שג'ו הצליח לחמוק מכך ולבצע את מהלך הקוקינה קלאץ'. סטיילס הצליח להפוך את מהלך הכנעה זה להצמדה, אבל בזמן ההצמדה, המצלמות לאחר הקרב הראו שסטיילס בעצם נכנע. השופט לא ראה זאת ופסק שההצמדה של סטיילס היא זאת שקבעה ובכך תוצאת הקרב השנויה במחלוקת קבעה שסטיילס שמר על האליפות. לאחר הקרב, ג'ו הזועם תקף את סטיילס, אך האחרון הצליח לנצל זאת לטובתו.
אז, דניאל בריאן וברי בלה התחרו נגד המיז ומאריס בקרב זוגות מעורב. מאריס הצמידה את ברי לניצחון תוך כדי שהיא אחזה במכנס שלה.
בקרב הלפני האחרון, רונדה ראוזי (שלוותה לקרב על ידי נטליה) הגנה על אליפות הנשים של Raw נגד אלכסה בליס (שלוותה לקרב על ידי אלישיה פוקס ומיקי ג'יימס). ראוזי הצליחה לנצח ולשמור על התואר כתוצאה מהכנעה בשל נעילת בריח.
אירוע > הקרב המרכזי

בקרב המרכזי, רומן ריינס הגן על האליפות האוניברסלית נגד ברון סטרומן בקרב גיהנום בכלוב, כשמיק פולי שימש כשופט המיוחד של הקרב. קרב זה היה קרב פדיית מזוודת "כסף בבנק" בעבור קרב על התואר. בתחילתו של הקרב, סטרומן תקף את ריינס בעזרת מדרגות הפלדה ולאחר מכן ביצע את מהלך הסיום שלו על ריינס, הראנינג פאוורסלאם, אך ריינס הצליח לצאת מההצמדה שבאה לאחר מכן. ריינס ביצע את הספיר על סטרומן תוך כדי שהמהלך מבוצע על שולחן שעמד בפינת הזירה. מאוחר יותר בקרב, דולף זיגלר ודרו מקינטייר ניסו להתערב בקרב, אך חבריו של ריינס לקבוצת "המגן", דין אמברוז וסת' רולינס הגיעו ועצרו את תוכניותיהם של זיגלר ומקינטייר. על גג הכלוב, זיגלר ביצע סופרקיק על רולינס. אמברוז עלה כדי לעזור לרולינס תוך כדי שהוא טיפס עם מקל במבוק על גבו. אמברוז החל לתקוף את מקינטייר וזיגלר בעזרת מקל זה. כשזיגלר ניסה לרדת למטה מגג הכלוב, רולינס מנע ממנו לעשות זאת, והשניים נמצאו תלויים על דופן הכלוב באמצע הגובה. רולינס וזיגלר תקפו אחד את השני בו זמנית ונפלו יחדיו מגובה זה אל תוך שני שולחנות השדרנים. סיום הקרב התנהל כך שברוק לסנר ופול היימן ערכו חזרה מפתיעה. לסנר בעט בדלת הכלוב שהייתה נעולה ובעיטה זו הצליחה לגרום לדלת לצאת ממקומה, בזמן זה, היימן ריסס גז פלפל בפרצופו של פולי. לאחר מכן, לסנר תקף את סטרומן וריינס בעזרת שאריות של השולחן שנשבר קודם לכן, ומיד אחר כך ביצע על שניהם את מהלך הסיום שלו, ה-F5. השופט המשני הגיע לזירה ופסק שריינס וסטרומן לא יכולים להמשיך בקרב, מה שגרם לקרב להסתיים ללא הכרעה, ומשום כך ריינס שמר על התואר. סטרומן הפך למתאבק הרביעי בהיסטוריה שכשל בניסיונו בפדיית מזוודת "כסף בבנק", והוא הראשון שכשל כתוצאה מפסיקה של אי הכרעה.
תוצאות

| מס' | תוצאות | התניות | זמן |
| --- | --- | --- | --- |
| P1 | הניו דיי (ביג אי וקופי קינגסטון) (א) (עם אקסבייר וודס) ניצחו את רוסב ואיידן אינגליש (עם לאנה) | קרב זוגות על אליפות הזוגות של סמאקדאון | 08:55 |
| 2 | רנדי אורטון ניצח את ג'ף הארדי | קרב גיהנום בכלוב | 25:00 |
| 3 | בקי לינץ' ניצחה את שארלוט פלייר (א) | קרב יחידים על אליפות הנשים של סמאקדאון | 13:55 |
| 4 | דולף זיגלר ודרו מקינטייר (א) נגד דין אמברוז וסת' רולינס | קרב זוגות על אליפות הזוגות של Raw | 22:50 |
| 5 | AJ סטיילס (א) ניצח את סמואה ג'ו | קרב יחידים על אליפות ה-WWE | 19:00 |
| 6 | המיז ומאריס ניצחו את דניאל בריאן וברי בלה | קרב זוגות מעורב | 13:00 |
| 7 | רונדה ראוזי (א) (עם נטליה) ניצחה את אלכסה בליס (עם אלישיה פוקס ומיקי ג'יימס) בהכנעה | קרב יחידים על אליפות הנשים של Raw | 12:05 |
| 8 | רומן ריינס (א) נגד ברון סטרומן הסתיים ללא הכרעה | קרב גיהנום בכלוב על האליפות האוניברסלית (מיק פולי שימש כשופט המיוחד) קרב זה הוא קרב פדיית מזוודת "כסף בבנק" של ברון סטרומן | 24:00 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  האירוע גיהנום בכלוב מגיע לטקסס
↑  ריינס נגד סטרומן על האליפות האוניברסלית (קרב גיהנום בכלוב)
↑  ראוזי תגן על אליפות הנשים של Raw בקרב חוזר נגד בליס
↑  זיגלר ומקינטייר יגנו על אליפות הזוגות של Raw נגד אמברוז ורולינס
↑  בריאן וברי בלה נגד המיז ומאריס
↑  סטיילס יגן על אליפות ה-WWE נגד סמואה ג'ו
↑  הניו דיי יגנו על אליפות הזוגות של סמאקדאון נגד רוסב דיי (קרב במופע המקדים)
↑  הארדי נגד אורטון (קרב גיהנום בכלוב)
↑  שארלוט פלייר תגן על אליפות הנשים של סמאקדאון נגד בקי לינץ'
↑  הניו דיי ניצחו את רוסב דיי ושמרו על חגורות האליפות (קרב במופע המקדים)
↑  רנדי אורטון ניצח את ג'ף הארדי (קרב גיהנום בכלוב)
↑  בקי לינץ' ניצחה את שארלוט פלייר והפכה לאלופת הנשים החדשה של סמאקדאון
↑  זיגלר ומקינטייר ניצחו את אמברוז ורולינס ושמרו על חגורות האליפות
↑  סטיילס ניצח את סמואה ג'ו ושמר על התואר
↑  המיז ומאריס ניצחו את דניאל בריאן וברי בלה
↑  ראוזי ניצחה את בליס ושמרה על תואר אליפות הנשים של Raw
↑  הקרב בין ריינס לסטרומן הסתיים ללא הכרעה (קרב גיהנום בכלוב)
ג'יימס הקמן

| --- | --- |

 לידה:  19 באפריל 1944 (בן 80) שיקגו, ארצות הברית 
 ענף מדעי:  מיקרו-כלכלה, כלכלה 
 מקום מגורים:  שיקגו 
 מקום לימודים:  קולג' קולורדו (1965)  אוניברסיטת פרינסטון (1971) 
 מנחה לדוקטורט:  סטנלי ו. בלאק, אלברט ריס 
 מוסדות:  יוניברסיטי קולג' לונדון  אוניברסיטת קולומביה  אוניברסיטת ייל  אוניברסיטת שיקגו  אוניברסיטת דרום קליפורניה 
 תלמידי דוקטורט:  Pietro Biroli, Thomas E. MaCurdy, Christopher R. Taber, Maurizio Mazzocco, James R. Walker, Petra Elisabeth Todd, Joseph P. Kaboski, כריסטופר פלין, Lawrence W. Kenny, ג'יימס נ. בראון, Robert A. Miller, Randy Olsen, Amanda Y. Agan, Neil Hohmann, Priyanka I. Pandey, Richard Robb, Andrea H. Beller, Siu Fai Leung, Fwu-Ranq Chang, Peter A. Savelyev, Jeffrey Andrew Smith, Bo Honoré, קרולין היינריך, Flavio Cunha, Lance Lochner, Christina Gathmann, Pedro Carneiro, Sergio Urzua, Salvador Navarro, סטיבן ו. קמרון 
 פרסים והוקרה:  מדליית ג'יימס מדיסון (2016)  עמית האיגוד האמריקני לסטטיסטיקה (2001)  עמית החברה האקונומטרית (1980)  פרס נובל לכלכלה (2000)  פרס דן דוד (2016)  מדליית ג'ון בייטס קלארק (1983)  מדליית פריש (2014)  הרצאת פישר-שולץ  עמית האקדמיה האמריקאית לאמנויות ולמדעים  עמית מכובד של האגודה האמריקאית לכלכלה  פרס הידידות  מלגת גוגנהיים 
 צאצאים:  Jonathan Heckman 
 heckmanequation.org
 
ג'יימס ג'וזף הקמן (באנגלית: James Joseph Heckman; נולד ב-19 באפריל 1944) הוא כלכלן אמריקאי מכהן באוניברסיטת שיקגו אשר משמש פרופסור בכיר בכלכלה ע"ש הנרי שולץ, פרופסור למשפטים בבית ספר למשפטים, ומנהל את המרכז לכלכלה של הפיתוח האנושי באוניברסיטה. בשנת 2000 זכה הקמן יחד עם דניאל מקפאדן בפרס נובל לכלכלה על תרומתו לפיתוח של תאוריה ושיטות לניתוח מדגמים סלקטיביים. הקמן נחשב לאחד מהכלכלנים המשפיעים והמצוטטים ביותר.
ביוגרפיה

הקמן נולד בשיקגו. הוא קיבל תואר ראשון במתמטיקה בקולורדו קולג' (1965), ותואר שלישי בכלכלה באוניברסיטת פרינסטון (1971) בהדרכת אלברט ריס.
מחקריו

הקמן התפרסם במחקריו על ניתוח מדגמים סלקטיביים וניתוח קשרים סיבתיים, ובמיוחד על פיתוח תיקון הקמן, אשר על כך הוא זכה בפרס נובל לכלכלה. הוא נודע גם במחקריו בתחום כלכלת עבודה ובתחום כלכלת חינוך בייחוד בנוגע ליעילותן של תוכניות לפיתוח כישורים בגיל הרך. מחקריו האחרונים מתמקדים באי שוויון, בפיתוח אנושי ורכישת מיומנויות לאורך החיים ובדגש על הגיל הרך. במחקרים אלו הקמן משתף פעולה עם דיסציפלינות אחרות מלבד כלכלה כמו פסיכולוגיה, גנטיקה, אפידמיולוגיה ומדעי המוח כדי לבחון את אופן התפתחות האדם, הדרכים שקובעים את הניידות החברתית והקשרים ביניהם לאורך מחזור החיים.
הקמן פרסם מעל 300 מאמרים ו-9 ספרים.
פרסים

הקמן זכה במספר פרסים על עבודתו. בין פרסיו, פרס נובל לכלכלה 2000, מדליית ג'ון בייטס קלארק לשנת 1983, פרס דן דוד לשנת 2016, פרס ג'ייקוב מינסר על מפעל חיים ב-2005, פרס דניס אייגנר לשנים 2005 ו-2007, מדליית יוליסס מאוניברסיטה הלאומית של אירלנד בדבלין ב-2006, פרס תאודור ו' שולץ ב-2007, מדליית זהב של נשיא הרפובליקה של איטליה ב-2008, פרס לתרומה ייחודית במדיניות ציבורית עבור ילדים בשנת 2009 וכן מדליית פריש בשנת 2014.
הערות שוליים

↑  James J. Heckman | University of Chicago Law School, www.law.uchicago.edu (באנגלית)
↑  Economist Rankings | IDEAS/RePEc, ideas.repec.org, Ideas
↑  James J. Heckman, Center for the Economics of Human Development (באנגלית אמריקאית)
| זוכי פרס נובל לכלכלה |
| --- | --- | --- |
| 1969–1975 | פריש, טינברגן (1969) • סמואלסון (1970) • קוזנץ (1971) • היקס, ארו (1972) • לאונטיף (1973) • מירדאל, האייק (1974) • קנטורוביץ', קופמאנס (1975) |  |
| 1976–2000 | פרידמן (1976) • אולין, מיד (1977) • סיימון (1978) • שולץ, לואיס (1979) • קליין (1980) • טובין (1981) • סטיגלר (1982) דברה (1983) • סטון (1984) • מודיליאני (1985) • ביוקנן (1986) • סולו (1987) • אלה (1988) • הוולמו (1989) • מרקוביץ, מילר, שארפ (1990) • קוז (1991) • בקר (1992) • פוגל, נורת' (1993) • הרסני, נאש, זלטן (1994) • לוקאס (1995) • מירליס, ויקרי (1996) • מרטון, שולס (1997) • סן (1998) • מנדל (1999) • הקמן, מקפאדן (2000) |  |
| 2001 ואילך | אקרלוף, ספנס, שטיגליץ (2001) • כהנמן, סמית' (2002) • אנגל, גריינג'ר (2003) • קידלנד, פרסקוט (2004) • אומן, שלינג (2005) • פלפס (2006) • הורוביץ, מסקין, מאירסון (2007) • קרוגמן (2008) • אוסטרום, ויליאמסון (2009) • דיאמונד, מורטנסן, פיסרידס (2010) • סימס, סרג'נט (2011) • רות, שפלי (2012) • פאמה, הנסן, שילר (2013) • טירול (2014) • דיטון (2015) • הארט, הולמסטרום (2016) • ת'יילר (2017) • נורדהאוס, רומר (2018) • קרמר, באנרג'י, דופלו (2019) • מילגרום, וילסון (2020) • אימבנס, אנגריסט, קארד (2021) • ברננקי, דיימונד, דיבוויג (2022) • גולדין (2023) • אג'מולו, ג'ונסון, רובינסון (2024) |  |
| --- | --- |
בקרת זהויות :  NLI: 987007425186205171  PLWABN: 9810607889705606  BIBSYS: 90276251  BnF: cb12339035d (data)  CiNii: DA03444598  dblp: 163/1291  GND: 128844329  ICCU: UBOV009017  ISNI: 0000 0000 8086 030X  LCCN: n84191104  MGP: 198375  NDL: 001208833  NKC: vse2010601567  NLK: KAC201300614  NSK: 000363556  NTA: 071690824  ORCID: 0000-0002-0399-662X  RERO: 02-A003357107  SELIBR: 231349  SNAC: w640411f  SUDOC: 032342276  VIAF: 7366826   WorldCat (עם VIAF): 7366826
דראפט 2020 (WWE)

| דראפט 2020> מידע כללי | דראפט 2020> מידע כללי | דראפט 2020> מידע כללי |  |
| --- | --- | --- | --- |
| תאריכים | 9–12 באוקטובר 2020 | 9–12 באוקטובר 2020 |  |
| מיקום | אמוויי סנטר | אמוויי סנטר |  |
סקירה
ליגה: WWE
| מותג (ים) | Raw סמאקדאון NXT (יציאה מהמותג בלבד) | Raw סמאקדאון NXT (יציאה מהמותג בלבד) |  |
| → אוקטובר 2019 | אוקטובר 2020 | 2021 ← |  |
הדראפט של ה-WWE לשנת 2020 (באנגלית: 2020 WWE Draft) היה הדראפט ה-15, שהופק על ידי ארגון ההיאבקות האמריקאי, ה-WWE, בין המותגים ‏Raw וסמאקדאון. הדראפט החל ב-9 באוקטובר בפרק של התוכנית סמאקדאון והסתכם ב-12 באוקטובר בפרק של התוכנית Raw. שתי התוכניות שודרו מאמוויי סנטר שבאורלנדו, פלורידה, כך שסמאקדאון שודרה ברשת הטלוויזיה פוקס ו-Raw שודרה ברשת הטלוויזיה USA.
הפקה > רקע

הדראפט הוא תהליך שמשמש את ארגון ההיאבקות האמריקאי, ה-WWE, כדי לרענן את סגל המתאבקים בין המותגים Raw ו-סמאקדאון. בשנת 2019, הארגון קיים שתי מהדורות של דראפט, הראשונה באפריל והשנייה באוקטובר. המהדורה הראשונה שהתקיימה באפריל 2019 כללה פורמט לא מסורתי, מכיוון שההחלטות על בחירות הדראפט התקיימו מאחורי הקלעים ולא על המסך, בעוד שהמהדורה השנייה שהתקיימה באוקטובר 2019 חזרה לפורמט המסורתי והמסודר שלה. הדראפט של שנת 2020 הוכרז באופן רשמי במהלך אירוע השלם וצפה התנגשות של אלופים, שנערך ב-27 בספטמבר. אירוע הדראפט ייערך ב-9 וב-12 באוקטובר בפרקים של התוכניות סמאקדאון ו-Raw, בהתאמה.
הפקה > חוקי הדראפט 2020

חוקי הדראפט פורסמו באתר הרשמי של ה-WWE ב-8 באוקטובר. רשימת המתאבקים אשר לקחו חלק בדראפט פורסמה באותו היום. מעל ל-60 מתאבקים, מתאבקי זוגות וצוותים ואלופים נוכחיים, היו יכולים להיות מועברים בין המותגים Raw או סמאקדאון. למעלה מ-20 מתאבקים הוקצבו לעבור ב-9 באוקטובר בפרק של התוכנית סמאקדאון, ולמעלה מ-30 מתאבקים הוקצבו לעבור ב-12 באוקטובר בתוכנית Raw.
חוקי הדראפט היו כדלקמן:
לכל שתי בחירות דראפט לסמאקדאון, Raw קיבלה שלוש בחירות דראפט (זאת משום שסמאקדאון היא בעלת אורך תוכנית של שעתיים, בעוד ש-Raw בעלת אורך תוכנית של שלוש שעות).
צמדים וצוותיםנחשבו כבחירת דראפט אחת, אלא אם כן, רשתות הטלוויזיה פוקס או USA רצתה רק מתאבק אחד מהצמד.
מתאבקים שלא הועברו בדראפט הפכו אוטומטית למתאבקים חופשיים, כשגורלם היה בידיהם בבחירה באיזה מותג הם יחתמו.
בחירות הדראפט

הדראפט התחלק בין השידורים של התוכניות, כשלמעלה מ-20 בחירות הוקצבו לסמאקדאון ולמעלה מ-30 בחירות הוקצבו ל-Raw. מתאבקים הועברו במהלך התוכנית שבה נמצאו מלכתחילה. מתאבקים שלא הועברו הפכו מיידית לחופשיים, כשניתנה להם הבחירה באיזה מותג הם יחתמו.
בחירות הדראפט > סמאקדאון (9 באוקטובר)

היו ארבעה סיבובים של בחירות דראפט במהלך הלילה הראשון של הדראפט. מנהלת המותג הראשית של ה-WWE, סטפני מקמהן הודיעה על בחירות הדראפט של כל סיבוב.
| סיבוב | # | מתאבק | מותג לפני הדראפט | מותג לאחר הדראפט | תפקיד | בחירת דראפט # |
| --- | --- | --- | --- | --- | --- | --- |
| 1 | 1 | דרו מקינטייר | Raw | Raw | מתאבק אלוף ה-WWE | 1 |
| 1 | 2 | רומן ריינס | סמאקדאון | סמאקדאון | מתאבק האלוף האוניברסלי | 1 |
| 1 | 3 | אסקה | Raw | Raw | מתאבקת אלופת הנשים של Raw | 2 |
| 1 | 4 | סת' רולינס | Raw | סמאקדאון | מתאבק | 2 |
| 1 | 5 | The Hurt Business (MVP, בובי לאשלי, סדריק אלכסנדר ושלטון בנג'מין) | Raw | Raw | צוות אלוף ארצות הברית (לאשלי) | 3 |
| 2 | 6 | AJ סטיילס | סמאקדאון | Raw | מתאבק | 4 |
| 2 | 7 | סשה בנקס | סמאקדאון | סמאקדאון | מתאבקת | 3 |
| 2 | 8 | נעמי | סמאקדאון | Raw | מתאבקת | 5 |
| 2 | 9 | ביאנקה בלאייר | Raw | סמאקדאון | מתאבקת | 4 |
| 2 | 10 | ניה ג'קס ושיינה בייזלר | Raw | Raw | צמד אלופות זוגות הנשים של ה-WWE | 6 |
| 3 | 11 | ריקושט | Raw | Raw | מתאבק | 7 |
| 3 | 12 | ג'יי אוסו | סמאקדאון | סמאקדאון | מתאבק | 5 |
| 3 | 13 | מנדי רוז | Raw | Raw | מתאבקת | 8 |
| 3 | 14 | ריי מיסטריו ודומיניק מיסטריו | Raw | סמאקדאון | צמד | 6 |
| 3 | 15 | המיז וג'ון מוריסון | סמאקדאון | Raw | צמד | 9 |
| 4 | 16 | הניו דיי (קופי קינגסטון ואקסבייר וודס) | סמאקדאון | Raw | צמד אלופי הזוגות של סמאקדאון | 10 |
| 4 | 17 | ביג אי | סמאקדאון | סמאקדאון | מתאבק | 7 |
| 4 | 18 | דנה ברוק | Raw | Raw | מתאבקת | 11 |
| 4 | 19 | אוטיס | סמאקדאון | סמאקדאון | מתאבק מחזיק מזוודת כסף בבנק (אוטיס) | 8 |
| 4 | 20 | אנג'ל גרזה | Raw | Raw | מתאבק | 12 |
צוות אחד הופרד במהלך הלילה הראשון של הדראפט. קופי קינגסטון ואקסבייר וודס הועברו כצמד ל-Raw, בעוד שחברם לצוות הניו דיי, ביג אי, נותר בסמאקדאון. כדי לפתור את הבעיות שנוצרו כתוצאה מהעברת הצמד למותג המקביל ביחד עם חגורות אליפות הזוגות של סמאקדאון, הסטריט פרופיטס (אנג'לו דוקינס ומונטז פורד) שהועברו לסמאקדאון ביחד עם חגורות אליפות הזוגות של Raw בלילה השני של הדראפט, ביצעו טרייד עם אלופי הזוגות של סמאקדאון והחליפו ביניהם את חגורות האליפות של המותגים.
צמד אחד הופרד במהלך הלילה הראשון של הדראפט. אוטיס נותר בסמאקדאון, בעוד שטאקר הועבר ל-Raw במהלך התוכנית Talking Smack, שהתקיימה לילה לאחר מכן, כחלק מבחירות נוספות.
בחירות הדראפט > בחירות נוספות: Talking Smack‏ (10 באוקטובר)

בחירות דראפט נוספות התקיימו במהלך התוכנית Talking Smack ב-10 באוקטובר, של מתאבקים שלא הועברו במהלך הלילה הראשון.
| סיבוב | # | מתאבק | מותג לפני הדראפט | מותג לאחר הדראפט | תפקיד | בחירת דראפט # |
| --- | --- | --- | --- | --- | --- | --- |
| 5 | 21 | הומברטו קאריו | Raw | Raw | מתאבק | 13 |
| 5 | 22 | מרפי | Raw | סמאקדאון | מתאבק | 9 |
| 5 | 23 | דרו גולאק | סמאקדאון | Raw | מתאבק | 14 |
| 5 | 24 | קאליסטו | סמאקדאון | סמאקדאון | מתאבק | 10 |
| 5 | 25 | טאקר | סמאקדאון | Raw | מתאבק | 15 |
צוות אחד הופרד במהלך בחירות הדראפט הנוספות. קאליסטו הועבר לסמאקדאון, בעוד שחבריו לצוות הלוצ'ה האוס פארטי, גראן מטאליק ולינסה דוראדו, לא הועברו כלל.
בחירות הדראפט > Raw‏ (12 באוקטובר)

היו שישה סיבובים של בחירות דראפט במהלך הלילה השני של הדראפט. מנהלת המותג הראשית של ה-WWE, סטפני מקמהן הודיעה על בחירות הדראפט של כל סיבוב.
| סיבוב | # | מתאבק | מותג לפני הדראפט | מותג לאחר הדראפט | תפקיד | בחירת דראפט # |
| --- | --- | --- | --- | --- | --- | --- |
| 1 | 1 | "השד" בריי וויאט | סמאקדאון | Raw | מתאבק | 1 |
| 1 | 2 | ביילי | סמאקדאון | סמאקדאון | מתאבקת אלופת הנשים של סמאקדאון | 1 |
| 1 | 3 | רנדי אורטון | Raw | Raw | מתאבק | 2 |
| 1 | 4 | הסטריט פרופיטס (אנג'לו דוקינס ומונטז פורד) | Raw | סמאקדאון | צמד אלופי הזוגות של Raw | 2 |
| 1 | 5 | שארלוט פלייר | Raw | Raw | מתאבקת | 3 |
| 2 | 6 | ברון סטרומן | סמאקדאון | Raw | מתאבק | 4 |
| 2 | 7 | דניאל בריאן | סמאקדאון | סמאקדאון | מתאבק | 3 |
| 2 | 8 | מאט רידל | סמאקדאון | Raw | מתאבק | 5 |
| 2 | 9 | קווין אואנס | Raw | סמאקדאון | מתאבק | 4 |
| 2 | 10 | ג'ף הארדי | סמאקדאון | Raw | מתאבק | 6 |
| 3 | 11 | רטרביושן (מוסטפא עלי, טי-באר, מייס, סלאפג'ק ורקונינג) | Raw | Raw | צוות | 7 |
| 3 | 12 | לארס סאליבן | סמאקדאון | סמאקדאון | מתאבק | 5 |
| 3 | 13 | קית' לי | Raw | Raw | מתאבק | 8 |
| 3 | 14 | המלך קורבין | סמאקדאון | סמאקדאון | מתאבק | 6 |
| 3 | 15 | אלכסה בליס | סמאקדאון | Raw | מתאבקת | 9 |
| 4 | 16 | אליאס | סמאקדאון | Raw | מתאבק | 10 |
| 4 | 17 | סמי זיין | סמאקדאון | סמאקדאון | מתאבק האלוף הבין יבשתי | 7 |
| 4 | 18 | לייסי אוואנס | סמאקדאון | Raw | מתאבקת | 11 |
| 4 | 19 | סזארו ושינסקה נקאמורה | סמאקדאון | סמאקדאון | צמד | 8 |
| 4 | 20 | שיימוס | סמאקדאון | Raw | מתאבק |  |
| 5 | 21 | ניקי קרוס | סמאקדאון | Raw | מתאבקת | 13 |
| 5 | 22 | דולף זיגלר ורוברט רוד | Raw | סמאקדאון | צמד | 9 |
| 5 | 23 | R-טרות' | Raw | Raw | מתאבק אלוף 24/7 | 14 |
| 5 | 24 | אפולו קרוז | Raw | סמאקדאון | מתאבק | 10 |
| 5 | 25 | דאבה-קאטו | חופשי | Raw | מתאבק | 15 |
| 6 | 26 | טייטוס אוניל | Raw | Raw | מתאבק | 16 |
| 6 | 27 | כרמלה | סמאקדאון | סמאקדאון | מתאבקת | 11 |
| 6 | 28 | פייטון רויס | Raw | Raw | מתאבקת | 17 |
| 6 | 29 | אליסטר בלאק | Raw | סמאקדאון | מתאבק | 12 |
| 6 | 30 | אקירה טוזאווה | Raw | Raw | מתאבק | 18 |
בחירות הדראפט > בחירות נוספות: Raw Talk‏ (12 באוקטובר)

בחירות דראפט נוספות התקיימו במהלך התוכנית Raw Talk ב-12 באוקטובר, של מתאבקים שלא הועברו במהלך הלילה השני.
| סיבוב | # | מתאבק | מותג לפני הדראפט | מותג לאחר הדראפט | תפקיד | בחירת דראפט # |
| --- | --- | --- | --- | --- | --- | --- |
| 7 | 31 | לאנה | Raw | Raw | מתאבקת | 19 |
| 7 | 32 | נטליה | Raw | סמאקדאון | מתאבקת | 13 |
| 7 | 33 | רידיק מוס | Raw | Raw | מתאבק | 20 |
| 7 | 34 | ה-Riott Squad (רובי ריוט וליב מורגן) | Raw | סמאקדאון | צמד | 14 |
| 7 | 35 | ארתורו רואס | NXT | Raw | מתאבק | 21 |
צמד אחד הופרד במהלך בחירות הדראפט הנוספות. לאנה, שניצחה בקרב הבאטל רויאל בין המותגים אשר קבע את הטוענת לכתר לאליפות הנשים של Raw נגד אסקה, נותרה ב-Raw, בעוד שנטליה, שהודחה אחרונה בקרב הבאטל רויאל, הועברה לסמאקדאון.